
Par atklātu konkursu “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā”, ID Nr. TNP 2026/68
     
	Atklāta konkursa “Būvdarbi Pasta un Dārzniecības ielas pārbūvei un ilgtspējīgu lietus ūdens apsaimniekošanas risinājumu izveide Tukumā” (iepirkuma identifikācijas Nr. TNP 2026/68) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresēto piegādātāju jautājumu Elektronisko iepirkumu sistēmā par Konkursu un sniedz atbildi uz uzdotajam jautājumam.

[bookmark: _Hlk216774678]Jautājums
 Darbu daudzumu sarakstos visām 3 daļām ceļu darbu lokālajās tāmēs “CD_1, CD_2, CD_3” sadaļā “Būvdarbu organizēšana” norādīti dažādi darbu veidi būvlaukuma aprīkošanai un uzturēšanai. Tā kā provizoriskus šos darbu veidus un to apjomus ir norādījis projektētājs, tas lieki sadārdzina kopējās piedāvājuma izmaksas un liedz pretendentam optimizēt izmaksas un plānot būvlaukuma aprīkojuma un uzturēšanas izmaksas atbilstoši savām vajadzībām. Lai pasūtītājs saņemtu ekonomiski izdevīgāko piedāvājumu, lūgums pasūtītāju apvienot kopējos būvlaukuma aprīkošanas un uzturēšanas izdevumus vienā pozīcijā “Mobilizācija”, atsevišķi norādot tikai “Koka stumbru nosegšana h-2.5m ar dēļiem” un “Esošo koku zāģēšana, ieskaitot koksnes un celmu utilizēšanu” darbu pozīcijas, kas ir skaidri definējamas.

Atbilde
Iepirkuma komisija paskaidro sekojošo - Pasūtītājs ir izvērtējis priekšlikumu, taču neparedz veikt izmaiņas darbu daudzumu sarakstos.
Būvdarbu organizēšanas izmaksu pozīcijas darbu daudzumu sarakstos ir detalizēti izdalītas apzināti. Šāda pieeja nodrošina lielāku darbu un izmaksu caurskatāmību, kā arī ļauj būvdarbu izpildes laikā objektīvi identificēt un pārbaudīt katras pozīcijas izpildi, tostarp gadījumos, kad rodas nepieciešamība izvērtēt izmaiņas līgumā vai precizēt atsevišķu darbu apjomus. Pasūtītāja ieskatā detalizēts darbu sadalījums samazina interpretācijas riskus,  kas ir īpaši nozīmīgi Eiropas Savienības līdzfinansēta projekta īstenošanā. Vienlaikus Pasūtītājs norāda, ka darbu daudzumu sarakstā detalizēti izdalītās pozīcijas neierobežo pretendentu iespējas patstāvīgi organizēt būvdarbus un plānot to izpildi, jo katras pozīcijas vienības cenu pretendents nosaka atbilstoši savai darbu organizācijai, tehnoloģiskajiem risinājumiem un izmaksu struktūrai. Līdz ar to Pasūtītājs neuzskata, ka detalizēts būvdarbu organizēšanas izmaksu sadalījums ierobežotu konkurenci vai liegtu pretendentiem iesniegt ekonomiski izdevīgu un konkurētspējīgu piedāvājumu.
	Ņemot vērā minēto, darbu daudzumu saraksti tiks saglabāti bez izmaiņām.

